Hartenbos Seefront | ATKV
Hartenbos Seefront ← TERUG
ATKV-Hartenbos verwelkom Hartenbos Seefront.
Volgens Japie Gouws, besturende direkteur van die ATKV-groep gaan die eerste fase van die ontwikkeling in Julie 2015 begin en sê Gouws dat die ontwikkeling nie net ŉ aanwins vir die ATKV en sy lede sal wees nie, maar ook vir Mosselbaai en die Suid-Kaapse toerismebedryf.
Die Skoffelskuur en Na Donker-kuierplek en restaurant verskuif na langs die Walvissaal.
Die konstruksie van die ablusieblok op die B-kampeerterrein.
Die warmwater-onderdakswembad word opgegradeer en uitgebrei.
Die konstruksie van die eerste gedeelte van die kleinhandelfasiliteite en nuwe pretpark begin.
Verskeie pad-opgraderings word rondom die terrein voltooi.
’n Nuwe maatskappy is reeds gestig om uitvoering aan die projek te gee en die ATKV sal ’n aandeel van 50% plus een hê. Die res sal deur ander aandeelhouers besit word. Alle werk gedurende die ontwikkeling sal deur middel van ‘n deursigtige tenderproses hanteer word. Plaaslike diensverskaffers sal ook aan die prosesse kan deelneem.
Alhoewel die Pretpark slegs gedeeltelik toeganklik sal wees (wipmatte, minigholf en kouewaterswembad) sal daar verskeie alternatiewe vermaak vir jonk en oud aangebied word by die Amfiteater.
Weens konstruksie en die voldoening aan veiligheidsmaatreëls sal sekere parkeerareas nie beskikbaar wees tydens Desember 2015 nie, maar voorsiening vir addisionele parkering sal gemaak word.
Ter wille van veiligheid sal ongeveer 25 staanplekke op die B-kampeerterrein gedurende konstruksie, sowel as oor Desember 2015 nie beskikbaar wees nie.
Hou gerus die ATKV (www.atkv.org.za) en ATKV-oorde (www.atkvoorde.co.za) se webwerwe dop vir kommunikasie oor die vordering met die ontwikkeling.